**Návrh**

**VYHLÁŠKA**

**Ministerstva zdravotníctva Slovenskej republiky**

**z ... 2021,**

**ktorou sa ustanovujú podrobnosti o postupe, metódach, okruhu spravodajských jednotiek a lehotách hlásenia údajov do Národného registra zdravotníckych pracovníkov a jeho charakteristiky**

 Ministerstvo zdravotníctva Slovenskej republiky podľa § 14 ods. 1 písm. a) zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov (ďalej len „zákon“) ustanovuje:

§ 1

Podrobnosti o postupe, metódach, okruhu spravodajských jednotiek a lehotách hlásenia údajov o výkone zdravotníckeho povolania do Národného registra zdravotníckych pracovníkov podľa prílohy č. 1 časti B zákona a jeho charakteristiky ustanovuje príloha č. 1.

§ 2

Podrobnosti o postupe, metódach, okruhu spravodajských jednotiek a lehotách hlásenia údajov o ďalšom vzdelávaní zdravotníckeho pracovníka do Národného registra zdravotníckych pracovníkov podľa prílohy č. 1 časti B zákona a jeho charakteristiky ustanovuje príloha č. 2.

§ 3

Podrobnosti o postupe, metódach, okruhu spravodajských jednotiek a lehotách hlásenia údajov zo zoznamu vzdelávacích ustanovizní, ktoré získali osvedčenie o akreditácii(§ 40 ods. 21 zák. č. 578/2004 Z. z.), do Národného registra zdravotníckych pracovníkov podľa prílohy č. 1 časti B zákona a jeho charakteristiky ustanovuje príloha č. 3.

§ 4

Zrušovacie ustanovenie

Zrušuje sa:

vyhláška Ministerstva zdravotníctva Slovenskej republiky č. 9/2014 Z. z., ktorou sa ustanovujú podrobnosti o postupe, metódach, okruhu spravodajských jednotiek a lehotách hlásenia údajov do Národného registra zdravotníckych pracovníkov a jeho charakteristiky v znení vyhlášky č. 186/2015 Z. z. a vyhlášky č. 434/2020 Z. z.

§ 5

Táto vyhláška nadobúda účinnosť 1. januára 2022.

minister

**Príloha č. 1 k vyhláške č. ... Z. z.**

HLÁSENIE ÚDAJOV O VÝKONE ZDRAVOTNÍCKEHO POVOLANIA DO NÁRODNÉHO REGISTRA ZDRAVOTNÍCKYCH PRACOVNÍKOV

Názov hlásenia: Hlásenie údajov do Národného registra zdravotníckych pracovníkov

Značka hlásenia: R (MZ SR) 8-99

1. Vecná charakteristika a postupy získavania a zhromažďovania údajov

Hlásením do Národného registra zdravotníckych pracovníkov (ďalej len „register“) sa zbierajú údaje o fyzických osobách, ktoré vykonávajú v Slovenskej republike zdravotnícke povolanie, získali odbornú spôsobilosť na výkon zdravotníckeho povolania a sú zapísané v registri príslušnej komory.1) Predmetom hlásenia sú identifikačné údaje osoby, ako je rodné číslo, registračné číslo v príslušnej komore podľa vykonávaného zdravotníckeho povolania, meno, priezvisko, pohlavie, dátum narodenia a akademický titul pred menom. Ďalej je predmetom hlásenia konkrétny spôsob výkonu zdravotníckeho povolania vyjadrený typom právneho vzťahu so spravodajskou jednotkou, dátum jeho začatia a ukončenia, pracovný úväzok vrátane jeho členenia, zaradenie do evidenčného počtu, vlastný výkon zdravotníckeho povolania, dátum jeho začatia, miesto výkonu a ukončenia, kód poskytovateľa zdravotnej starostlivosti, ak bol pridelený, a funkcia. Aktualizácia uvedených údajov v registri sa vykonáva na základe údajov z prijatých elektronických formulárov vo forme kompletných alebo doplňujúcich hlásení. Zabezpečenie aktualizácie údajov o výkone zdravotníckeho povolania spravodajskou jednotkou spočíva v

1. hlásení skutočnosti zakladajúcej povinnosť hlásiť údaje do registra, a to vyplnením a odoslaním kompletného hlásenia alebo zaslaním požadovaných údajov z informačného systému spravodajskej jednotky vo formáte kompatibilnom s dátovým rozhraním hlásenia do registra podľa štandardov zdravotníckej informatiky,2)

2. udržiavaní údajov v registri v správnom a aktuálnom stave, a to zapracovaním zmeny alebo opravy do doplňujúceho hlásenia a jeho odoslaním alebo zaslaním požadovaných údajov z informačného systému spravodajskej jednotky vo formáte kompatibilnom s dátovým rozhraním hlásenia do registra podľa štandardov zdravotníckej informatiky,2)

3. priebežnej kontrole údajov uvedených v doplňujúcom hlásení,

4. každoročnom potvrdzovaní platnosti údajov v registri k poslednému dňu kalendárneho roka, ak počas kalendárneho roka nedošlo k vzniku nového právneho vzťahu, zmene právneho vzťahu alebo zisteniu chyby údajov v registri.

1. Použitá metóda získavania údajov

Vyčerpávajúce zisťovanie.

1. Okruh spravodajských jednotiek

Poskytovateľ zdravotnej starostlivosti, operačné stredisko záchrannej zdravotnej služby, Úrad verejného zdravotníctva Slovenskej republiky, regionálny úrad verejného zdravotníctva, Sociálna poisťovňa, Ministerstvo obrany Slovenskej republiky, Ministerstvo vnútra Slovenskej republiky, Ministerstvo dopravy a výstavby Slovenskej republiky, Finančné riaditeľstvo Slovenskej republiky, vyšší územný celok, Generálne riaditeľstvo Zboru väzenskej a justičnej stráže, Ústredie práce, sociálnych vecí a rodiny, organizátor prehliadok mŕtvych tiel, držiteľ povolenia na zaobchádzanie s liekmi a so zdravotníckymi pomôckami, zdravotná poisťovňa a Úrad pre dohľad nad zdravotnou starostlivosťou.

1. Podrobnosti o lehotách hlásení

Periodicita zisťovania: nepravidelná.

Lehota na poskytovanie údajov spravodajskou jednotkou:

1. do desiatich dní od vzniku skutočnosti zakladajúcej povinnosť hlásiť údaje do registra podľa písmena a) prvého bodu,

2. do desiatich dní od vzniku skutočnosti zakladajúcej povinnosť hlásiť zmenu alebo opravu údajov v registri podľa písmena a) druhého bodu.

Potvrdenie platnosti údajov v registri k poslednému dňu kalendárneho roka do 31. januára kalendárneho roka za predchádzajúci kalendárny rok, ak nedošlo k vzniku novej skutočnosti zakladajúcej povinnosť hlásiť údaje do registra ani k jej zmene alebo oprave podľa písmena a) prvého a druhého bodu.

**Príloha č. 2 k vyhláške č. ... Z. z.**

HLÁSENIE ÚDAJOV O ĎALŠOM VZDELÁVANÍ ZDRAVOTNÍCKEHO PRACOVNÍKA DO NÁRODNÉHO REGISTRA ZDRAVOTNÍCKYCH PRACOVNÍKOV

Názov hlásenia: Hlásenie údajov do Národného registra zdravotníckych pracovníkov

Značka hlásenia: ...

1. Vecná charakteristika a postupy získavania a zhromažďovania údajov

Hlásením údajov do registra sa zbierajú údaje o zdravotníckych pracovníkoch registrovaných v registri s najmenej jednou registráciou v príslušnej komore podľa vykonávaného zdravotníckeho povolania v otvorenom vzdelávacom procese so vzdelávacou ustanovizňou.

Zabezpečenie údajov o ďalšom vzdelávaní zdravotníckeho pracovníka spravodajskou jednotkou spočíva v údajoch súvisiacich so zaradením na vzdelávanie, prerušením, pokračovaním a ukončením vzdelávania v rámci príslušnej vzdelávacej ustanovizne.

Spravodajská jednotka hlási údaje súvisiace s ďalším vzdelávaním prostredníctvom webovej aplikácie určenej na správu registra.

V požadovaných termínoch spravodajská jednotka zabezpečí aktualizáciu údajov o

1. zaradení zdravotníckeho pracovníka na ďalšie vzdelávanie v rámci vzdelávacej ustanovizni, v rozsahu údajov
	1. určenie zdravotníckeho pracovníka výberom v aplikácii,
	2. odbor ďalšieho vzdelávania,
	3. typ akreditovaného vzdelávacieho programu,
	4. dátum zaradenia do ďalšieho vzdelávania,
	5. spôsob zaradenia do ďalšieho vzdelávania,
	6. doklady o úspešne ukončených predchádzajúcich vzdelávaniach, ktoré sú vyžadované pre zaradenie zdravotníckeho pracovníka na ďalšie vzdelávanie, v rozsahu údajov
		1. vzdelávacia ustanovizeň, ktorá vydala doklad,
		2. dátum vydania diplomu / certifikátu / osvedčenia,
		3. typ dokladu,
		4. identifikátor diplomu / certifikátu / osvedčenia,
		5. priložená naskenovaná kópia dokladu v elektronickej podobe vo formáte PDF.
2. prerušení prebiehajúceho ďalšieho vzdelávania zdravotníckeho pracovníka v rámci vzdelávacej ustanovizni, v rozsahu údajov
	1. určenie prebiehajúceho ďalšieho vzdelávania výberom v aplikácii,
	2. dátum začiatku prerušenia ďalšieho vzdelávania v odbore,
	3. dôvod prerušenia ďalšieho vzdelávania v odbore.
3. pokračovaní prerušeného ďalšieho vzdelávania zdravotníckeho pracovníka v rámci vzdelávacej ustanovizni, v rozsahu údajov
	1. určenie prerušeného ďalšieho vzdelávania výberom v aplikácii,
	2. dátum ukončenia prerušenia ďalšieho vzdelávania v odbore.
4. ukončení prebiehajúceho ďalšieho vzdelávania zdravotníckeho pracovníka v rámci vzdelávacej ustanovizni, v rozsahu údajov
	1. určenie prebiehajúceho ďalšieho vzdelávania výberom v aplikácii,
	2. dátum ukončenia ďalšieho vzdelávania,
	3. spôsob ukončenia ďalšieho vzdelávania.
5. vydané doklady súvisiace s ďalším vzdelávaním zdravotníckeho pracovníka v rámci vzdelávacej ustanovizni, v rozsahu údajov
	1. určenie úspešne ukončeného ďalšieho vzdelávania výberom v aplikácii,
	2. dátum vydania diplomu / certifikátu / osvedčenia,
	3. typ dokladu,
	4. identifikátor diplomu / certifikátu / osvedčenia,
	5. priložená naskenovaná kópia dokladu v elektronickej podobe vo formáte PDF.

b) Použitá metóda získavania údajov

Vyčerpávajúce zisťovanie.

c) Okruh spravodajských jednotiek

Vzdelávacia ustanovizeň3)

d) Podrobnosti o lehotách hlásení

Periodicita zisťovania: nepravidelná.

Lehota na poskytovanie údajov spravodajskou jednotkou:

1. do ... dní od vzniku skutočnosti zakladajúcej povinnosť hlásiť údaje do registra podľa písmena a) prvého bodu,

2. do ... dní od vzniku skutočnosti zakladajúcej povinnosť hlásiť zmenu alebo opravu údajov v registri podľa písmena a) druhého až piateho bodu.

**Príloha č. 3 k vyhláške č. ... Z. z.**

HLÁSENIE ÚDAJOV ZO ZOZNAMU VZDELÁVACÍCH USTANOVIZNÍ, KTORÉ ZÍSKALI OSVEDČENIE O AKREDITÁCII, DO NÁRODNÉHO REGISTRA ZDRAVOTNÍCKYCH PRACOVNÍKOV

Názov hlásenia: Hlásenie údajov do registra

Značka hlásenia: ...

1. Vecná charakteristika a postupy získavania a zhromažďovania údajov

Hlásením údajov do registra sa zbierajú údaje o vzdelávacích ustanovizniach, ktoré získali osvedčenie o akreditácii, o ich fakultách a o jednotlivých akreditovaných programoch, v ktorých prebieha vzdelávací proces zdravotníckeho pracovníka v ďalšom vzdelávaní.

Zabezpečenie údajov o vzdelávacích ustanovizniach, ktoré získali osvedčenie o akreditácii, spravodajskou jednotkou spočíva v údajoch súvisiacich so zaradením vzdelávacej ustanovizne na základe získania osvedčenia o akreditácii, pridaním akreditovaného programu na základe získania osvedčenia o akreditácii, so zmenou registrovaných údajov, s ukončením platnosti osvedčenia o akreditácii vzdelávacej ustanovizne a s ukončením platnosti osvedčenia o akreditácii akreditovaného programu.

Spravodajská jednotka hlási údaje zo zoznamu vzdelávacích ustanovizní, ktoré získali osvedčenie o akreditácii, prostredníctvom webovej aplikácie určenej na správu registra. V požadovaných termínoch spravodajská jednotka zabezpečí aktualizáciu údajov o

1. zaradení vzdelávacej ustanovizne, ktorá akreditovaný program uskutočňuje, v rozsahu údajov
	1. obchodné meno alebo názov vzdelávacej ustanovizne zápisom do aplikácie,
	2. identifikačné číslo vzdelávacej ustanovizne
	3. sídlo vzdelávacej ustanovizne
	4. právnu formu vzdelávacej ustanovizne,
	5. dátum vzniku platnosti osvedčenia o akreditácii,
2. pridaní akreditovaného programu v rozsahu údajov
	1. názov a kód príslušnej fakulty vzdelávacej ustanovizne výberom v aplikácii,
	2. sídlo príslušnej fakulty vzdelávacej ustanovizne,
	3. kód a názov akreditovaného programu výberom v aplikácii,
	4. kód a názov typu akreditovaného programu výberom v aplikácii,
	5. dátum vzniku platnosti osvedčenia o akreditácii,
	6. kód a názov zdravotníckeho povolania, pre ktoré je určený akreditovaný program
3. zmene registrovaných údajov,
4. dátumu zániku platnosti osvedčenia o akreditácii akreditovaného programu,
5. dátumu zániku platnosti osvedčenia o akreditácii vzdelávacej ustanovizne.

b) Použitá metóda získavania údajov

Vyčerpávajúce zisťovanie.

c) Okruh spravodajských jednotiek

Ministerstvo zdravotníctva Slovenskej republiky.

d) Podrobnosti o lehotách hlásení

Periodicita zisťovania: nepravidelná.

Lehota na poskytovanie údajov spravodajskou jednotkou:

1. do ... dní od vzniku skutočnosti zakladajúcej povinnosť hlásiť údaje do registra podľa písmena a) prvého a druhého bodu,

2. do ... dní od vzniku skutočnosti zakladajúcej povinnosť hlásiť zmenu, doplnenie alebo opravu údajov v registri podľa písmena a) tretieho až piateho bodu.

Poznámky pod čiarou k odkazom

1) § 3, 27, 33 a 62 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

2) § 9 zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 77/2015 Z. z.
§ 8 vyhlášky Ministerstva zdravotníctva Slovenskej republiky č. 107/2015 Z. z., ktorou sa ustanovujú štandardy zdravotníckej informatiky a lehoty poskytovania údajov.

3) § 40 zákona č. 578/2004 Z. z. v znení neskorších predpisov.